
[bookmark: TextBodyBegin]Euroopa Parlament,
–	võttes arvesse komisjoni delegeeritud määrust (C(2025)03819),
–	võttes arvesse komisjoni 6. juuni 2025. aasta kirja, milles komisjon palub Euroopa Parlamendil teatada, et ta ei esita delegeeritud määrusele vastuväiteid,
–	võttes arvesse rahvusvahelise kaubanduse komisjoni 25. juuni 2025. aasta kirja komisjonide esimeeste konverentsi esimehele,
–	võttes arvesse Euroopa Liidu toimimise lepingu artiklit 290,
–	võttes arvesse nõukogu 20. detsembri 2005. aasta määrust (EÜ) nr 2173/2005 FLEGT-litsentsimissüsteemi kehtestamise kohta puidu impordi suhtes Euroopa Ühendusse[footnoteRef:1], eriti selle artikli 10 lõikeid 1 ja 3 ning artikli 11a lõiget 5, [1:  	ELT L 347, 30.12.2005, lk 1, ELI: http://data.europa.eu/eli/reg/2005/2173/oj.] 

–	võttes arvesse komisjoni delegeeritud määrust (EL) 2025/530[footnoteRef:2], [2:  	Komisjoni 30. oktoobri 2024. aasta delegeeritud määrus (EL) 2025/530, millega muudetakse nõukogu määruse (EÜ) nr 2173/2005 I ja III lisa tulenevalt vabatahtliku partnerluslepingu sõlmimisest Ghana Vabariigiga metsaõigusnormide täitmise järelevalve, metsahalduse ja puidukaubanduse (FLEGT) litsentsimissüsteemi rakendamiseks puidu impordi suhtes Euroopa Liitu (ELT L, 2025/530, 20.3.2025, ELI: http://data.europa.eu/eli/reg_del/2025/530/oj).] 

–	võttes arvesse kodukorra artikli 114 lõiget 6,
–	võttes arvesse rahvusvahelise kaubanduse komisjoni soovitust võtta vastu otsus,
–	võttes arvesse, et kodukorra artikli 114 lõike 6 kolmandas ja neljandas taandes sätestatud ajavahemiku jooksul, mis lõppes 8. juulil 2025, vastuväiteid ei esitatud,
A.	arvestades, et komisjoni delegeeritud määrusega (EL) 2025/530 on Ghana Vabariik ja selle puidutööstuse arendamise osakond kantud määruse (EÜ) nr 2173/2005 I lisa loetellu ja tooted, mille suhtes kohaldatakse metsaõigusnormide täitmise järelevalve, metsahalduse ja puidukaubanduse (FLEGT) litsentsimissüsteemi, kõnealuse määruse III lisa loetellu; arvestades, et ELi ja Ghana vahelist puidukaubandust reguleerib Euroopa Ühenduse ja Ghana Vabariigi vaheline metsaõigusnormide täitmise järelevalvet, metsahaldust ja ühendusse toodavate puittoodetega kauplemist käsitlev vabatahtlik partnerlusleping (leping)[footnoteRef:3]; arvestades, et delegeeritud määrust (EL) 2025/530 kohaldatakse alates 8. juulist 2025; [3:  	Euroopa Ühenduse ja Ghana Vabariigi vaheline vabatahtlik partnerlusleping, milles käsitletakse metsaõigusnormide täitmise järelevalvet, metsahaldust ja ühendusse toodavate puittoodetega kauplemist (ELT L 70, 19.3.2010, lk 3).] 

B.	arvestades, et FLEGT-litsentside väljastamise ettevalmistused kestavad oodatust kauem ja Ghana hakkab neid väljastama kõige varem 30. juunil 2025; arvestades, et Ghanast pärit saadetistel kulub liitu jõudmiseks kaks kuni kaheksa nädalat, mis tekitab ohu, et Ghanast enne 30. juunit 2025 välja saadetud, kuid pärast 8. juulit 2025 liitu saabuvatel saadetistel ei ole FLEGT-litsentsi ja seega ei saa need liitu siseneda;
C.	arvestades, et on suur oht, et alates 8. juulist 2025 liitu saabuvatel puidusaadetistel ei pruugi FLEGT-litsentsi olla, kuna need on välja saadetud enne, kui Ghana hakkab FLEGT-litsentse väljastama; arvestades, et see võib tekitada kaubandushäireid, õõnestada lepingu kui kaubandust lihtsustava vahendi usaldusväärsust ja mõjutada negatiivselt nii Ghana kui ka liidu ettevõtjaid;
D.	arvestades, et delegeeritud määruse (EL) 2025/530 kohaldamise alguskuupäeva tuleks kohandada, et jätta Ghanast enne 30. juunit 2025 väljuvatele saadetistele piisavalt aega liitu jõudmiseks, ilma et neile peaks olema väljastatud FLEGT-litsents;
E.	arvestades, et delegeeritud määrust (EL) 2025/530 tuleks seetõttu vastavalt muuta,
1.	teatab, et ei esita delegeeritud määrusele vastuväiteid;
2.	teeb presidendile ülesandeks edastada käesolev otsus nõukogule ja komisjonile.

